TU สบจังหวะ ITC ร่วง! ควัก 750 ล้าน เก็บหุ้นเพิ่มหนุนถือ 78.8%
บอร์ด TU ไฟเขียวลงทุน ITC เพิ่ม หลังราคาปรับตัวลง ควักเงิน 750 ล้านบาท เก็บหุ้นเข้าพอร์ต 30 ล้านหุ้น หนุนถือ 78.8% จากเดิม 77.82%
TU สบจังหวะ ITC ราคาร่วง! ควักเงิน 750 ล้านบาท เก็บหุ้นเข้าพอร์ต 30 ล้านหุ้น หนุนถือ 78.8%
8 พ.ค. 2566

บริษัท ไทยยูเนี่ยน กรุ๊ป จำกัด (มหาชน) หรือ TU ระบุว่า ที่ประชุมคณะกรรมการบริหารมีมติอนุมัติการลงทุนเพิ่มเติมในหุ้นสามัญของบริษัท ไอเทล คอร์ปอเรชั่น จำกัด (มหาชน) หรือ ITC บริษัทย่อยซึ่ง TU ถือหุ้นอยู่ในอัตราส่วนร้อยละ 77.82
โดยคณะกรรมการบริหาร (Executive Committee) ซึ่งได้รับอำนาจจากคณะกรรมการบริษัท เห็นว่าในปัจจุบันราคาตลาดของหุ้น ITC ซึ่งเป็นบริษัทย่อยที่จดทะเบียนในตลาดหลักทรัพย์ มีราคาต่ำกว่าราคาพื้นฐาน จึงเห็นสมควรอนุมติการลงทุนเพิ่มเติมในหุ้นสามัญ ITC จำนวนไม่เกิน 30 ล้านหุ้น ผ่านตลาดหลักทรัพย์แห่งประเทศไทย ภายในวงเงินไม่เกิน 750 ล้านบาท เริ่มตั้งแต่ 9 พ.ค.66 เป็นต้นไป โดยภายหลังการลงทุนในครั้งนี้จะส่งผลให้บริษัทเข้าเป็นผู้ถือหุ้น ITC ในอัตราส่วนไม่เกินร้อยละ 78.82